Wat is die Arbeidsfaktor? | KragDag Gemeenskap
Die arbeidsfaktor (PF – power factor), is die verhouding tussen kW (kilowatt) en kVA (kilovolt-ampère). Die verskil tussen die twee groothede word veroorsaak deur reaktansie in die stroombaan en verteenwoordig elektriese energie wat geen nuttige werk doen nie. Die ideale arbeidsfaktor is 1 maar 'n mens kan enigiets verwag van 0,5 tot 0,99.
Wat veroorsaak 'n lae Arbeidsfaktor?
In fabrieke word meestal drie fase induksie-motors gebruik. Ons weet dat die induksie-motor teen 'n swak arbeidsfaktor funksioneer. Onder geen-las of ligte-las toestande wissel die arbeidsfaktor van 0,2 tot 0,3. Maar onder 'n vol las, werk die elektriese motor beter met 'n arbeidsfaktor rondom 0,85. Sulke induksie-motors is een van die grootste oorsake van lae Arbeidsfaktor.
Verbetering van die Arbeidsfaktor kan stroomdraende kapasiteit maksimaliseer, spanning op toerusting verbeter en laer elektriese rekeninge tot gevolg hê. Die eenvoudigste manier om die arbeidsfaktor te verbeter, is om PF- kapasitore by die elektriese stelsel te voeg. PF-kapasitore dien as reaktiewe stroomgenerators. Hulle help om die nie-werkende energie wat gebruik word deur die induktiewe las in die elektriese stroomkomponent te sit, wat sodoende die Arbeidsfaktor te verbeter.
Daar is slegs spesifieke omstandighede waar 'n Arbeidsfaktor van toepassing is:
'n Swak Arbeidsfaktor verhoog die maksimum-aanvraaggedeelte van u rekening – as daar geen maksimum of piekvraag lynitem op u rekening is wat in kVA gemeet word nie, dan is dit nie van toepassing nie. In die meeste medium en hoër kommersiële of industriële skaal geboue sal dit op die rekening van toepassing wees. As u na u rekening kyk sal u sien of u 'n kVA-bedrag moet betaal. Indien u dit moet betaal dan word u beïnvloed.
As u die ampère wil verminder maar geen verandering wil maak nie, dan kan u 'n Arbeidsfaktorpaneel installeer.
'n Belangrike ding om te onthou is dat lae Arbeidsfaktor nie jou energie verbruik (kWh) verhoog of verlaag nie. Onthou, as u alleenlik net vir energieverbruik (kWh) betaal, sal daar geen voordeel wees om 'n Arbeidsfaktorpaneel te kry nie.
Kliënte in die elektrisiteitsmark met kommersiële en industriële installasies betaal vir die skyndrywing kVA wat verbruik word. Die totale skyndrywing kan egter nie nuttig aangewend word nie. Om 'n Arbeidsfaktorpaneel te installeer word die Arbeidsfaktor verbeter. Sodoende word die reaktiewe kragkomponent van die verbruiker aansienlik verminder wat tot gevolg het dat die besigheid elke maand geld spaar.
Arbeidsfaktor-regstelling deur middel van 'n eenvoudige stelsel in u elektrisiteitsverspreidingpaneel ten einde die Arbeidsfaktor te reguleer deur toepaslike grootte kapasitors in en uit die stelsel te skakel. Die stelsel is spesifiek ontwerp vir u maatskappy se bedryfsprofiel.
Die verbetering kan eerstehands gesien word deur die stroom te meet. Mettertyd sal dit in jou kragrekening weerspieël word as 'n vermindering in verbruik, spesifiek 'n vermindering in die skynbare kragverbruik (kVA).
Die kostebesparing van die installering van 'n Arbeidsfaktorpaneel sal afhang van die grootte van u installasie en die Arbeidsfaktorpaneel. Hoe laer die Arbeidsfaktor is, hoe duurder sal dit wees om dit reg te stel.
Hoe laer die Arbeidsfaktor egter is, hoe hoër is die potensiële besparings en dus sal die opbrengs op die belegging oor 'n korter tydperk gesien word.
Kom besoek PFC Engineering se uitstalling by die Sakeliga KragDag Ekspo vanaf 8 – 10 Augustus 2019 en kom hoor hoe jou elektrisiteitsrekening verminder kan word.
Selfoon: 066 302 2941
Wat is die Arbeidsfaktor? Julie 15, 2019
arbeidsfaktorarbeidsfaktor-regstellingenergieverbruikinduktiewe lasteReëlbare Spoedaandrywingskyndrywing
Red die planeet – eet vleis!
JH Davis Julie 22, 2019 Reply
Interesante artikel. Dink dit kan vir my op die plaas werk met melkery en koelgeriewe. Sal beslis meer ondersoek maar is bekommerd oor die koste.